**Pravila sodelovanja v nagradni igri »PODARJAMO PRILJUBLJENO KREMO NIVEA SOFT«**

**1. Podatki o organizatorju nagradne igre**

Organizator nagradne igre z nazivom »Podarjamo priljubljeno kremo NIVEA Soft« (v nadaljevanju: **nagradna igra**) je podjetje Beiersdorf d.o.o., Letališka 32, 1000 Ljubljana. (v nadaljevanju: **organizator**). Za izvedbo nagradne igre skrbi podjetje Innovatif d.o.o, Poljanski nasip 6, 1000 Ljubljana. (v nadaljevanju: **pogodbeni izvajalec**).

**2. Namen nagradne igre**

Namen nagradne igre je spodbuditi uporabnike, da se prijavijo na prejemanje **ekskluzivnih vsebin MojaNIVEA**.

**3. Trajanje nagradne igre**

Nagradna igra bo potekala **od 6. 10. do 27. 10. 2022.**

**4. Udeleženci nagradne igre**

Udeleženci nagradne igre so lahko vse fizične osebe s stalnim prebivališčem v Republiki Sloveniji, starejše od 15 let, ki so se prijavile na prejemanje ekskluzivnih vsebin MojaNIVEA.

V nagradni igri ne morejo sodelovati sodelavci in zaposleni v podjetju Beiersdorf d.o.o. ter sodelavci in zaposleni v podjetju Innovatif d.o.o., njihovi ožji družinski člani (zakonec, izvenzakonski partner, otroci) in druge osebe, ki kakor koli neposredno sodelujejo pri izvedbi nagradne igre. Pravna oseba ne more biti udeleženec nagradne igre.

Nakup katerega koli izdelka ni pogoj za sodelovanje v nagradni igri. Posameznik lahko sodeluje v nagradni igri večkrat, pri čemer lahko prejme samo eno nagrado.

**5. Pravila in pogoji nagradne igre**

S sodelovanjem v nagradni igri udeleženci potrjujejo, da so seznanjeni s Pravili nagradne igre in [Politiko zasebnosti podjetja Beiersdorf](https://www.nivea.si/o-nas/politika-zasebnosti) ter ju tudi sprejemajo in se z njimi strinjajo. V primeru kakršnega koli spora ali nejasnosti štejejo ta pravila za primarna v odnosu do vseh morebitnih drugih objav, bodisi v tiskani, elektronski ali kateri koli drugi obliki. Avtentično tolmačenje teh pravil določata izključno organizator in tehnični izvajalec.

**6. Način sodelovanja, trajanje in potek nagradne igre**

Udeleženci v nagradni igri sodelujejo tako, da **od 6. 10. 2022 do 27. 10. 2022 do polnoči** kliknejo na gumb za prijavo v NIVEA oglasu, ki se prikazuje na omrežjih Facebook in Instagram, vnesejo svoje osebne podatke v obrazec (ime, priimek, spol in e-naslov), označijo, da se strinjajo s pogoji sodelovanja in se prijavijo na prejemanje ekskluzivnih vsebin MojaNIVEA ter za sodelovanje v žrebu.

V nagradni igri lahko sodelujejo tudi že prijavljeni na prejemanje ekskluzivnih vsebin MojaNIVEA, a morajo ponovno oddati svoje osebne podatke.

**28. 10. 2022** se izmed vseh sodelujočih z naključnim računalniškim žrebom določi **1 nagrajenca**, ki bo po pošti prejel nagrado.

**7. Nagradni sklad**

V nagradnem skladu so naslednje nagrade:

**1x paket**, ki vsebuje:

* 3 x univerzalna krema NIVEA Soft (1 x 75 ml, 1x 100 ml, 1 x 200 ml),
* Platnena vrečka NIVEA.

**8. Podeljevanje nagrade**

Nagrada bo podeljena **1 izžrebancu**, ki se bo v času trajanja nagradne igre preko Facebook oz. Instagram oglasa prijavil na prejemanje ekskluzivnih vsebin MojaNIVEA.

**9. Vrednost nagrade in akontacija dohodnine**

Vrednost nagrade ne presega 42 EUR. Pri nagradah do vrednosti 42 EUR se akontacija dohodnine ne odvede, vrednost nagrade pa se tudi ne všteva v davčno osnovo prejemnika.

**10. Žrebanje nagrajenca**

Organizator nagradne igre bo **28. 10. 2022** z naključnim računalniškim žrebom določil nagrajenca v skladu s temi pravili.

V žrebanje se uvrstijo vsi sodelujoči od začetka nagradne igre do vključno **27. 10. 2022 do 23:59 ure**.

V kolikor je za nagrado izbran izžrebanec, ki na podlagi teh Pravil ne izpolnjuje pogojev za udeleženca v nagradni igri oziroma ne izpolnjuje pogojev za prevzem nagrade, se izžreba naslednji udeleženec.

Nagrade ni mogoče zamenjati, niti zahtevati njene denarne protivrednosti.

**11. Objava nagrajencev**

Nagrajenec bo najkasneje dan po izboru objavljen na spletni strani <https://www.nivea.si/nivea-novosti/aktualno/nagradne-igre>.

Vsi udeleženci nagradne igre se z udeležbo v nagradni igri izrecno in nepreklicno strinjajo z objavo svojih osebnih podatkov (ime, priimek in kraj prebivanja) v primeru zmage.

Izžrebanec organizatorju nagradne igre izrecno dovoljuje objavo svojih osebnih podatkov v sredstvih javnega obveščanja in na svetovnem spletu z namenom obveščanja o rezultatih žrebanja oz. prevzema nagrade.

Pritožba na žreb nagrajenca na podlagi teh Pravil ni mogoča.

**12. Prevzem nagrade**

Pogoj za pridobitev nagrad je, da udeleženci soglašajo s temi Pravili in izpolnjujejo pogoje za udeležbo v nagradni igri.

Nagrajenec bo nagrado prejel po pošti, na naslov, ki ga je navedel v obrazcu. Pri pošiljanju so upoštevani le naslovi, ki se nahajajo v Republiki Sloveniji.

Organizator in pogodbeni izvajalec si pridržujeta pravico, da ne podelita nagrad, če:

* nagrajenec ne izpolni pogojev za prevzem nagrade,
* se ugotovi, da je uporabnik v igri sodeloval v nasprotju s pravili in pogoji nagradne igre.

Hkrati organizator nagradne igre pridobi pravico razpolaganja z nagrado v katerikoli drug namen.

**13. Izključitev odgovornosti**

Organizator in izvajalec ne prevzemata nikakršne odgovornosti za:

* nedelovanje spletne strani in posledice nedelovanja, ne glede na razloge za nedelovanje,
* nedelovanje spletne nagradne igre, ki je posledica izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno motile uporabo storitev spletnega mesta,
* kakršne koli posledice, ki bi jih sodelujoči utrpel zaradi sodelovanja v nagradni igri, na katere organizator in tehnični izvajalec nimata vpliva,
* Sodelovanje v nagradni igri z napačnimi podatki,
* kakršne koli posledice ob uporabljanju nagrade.

**14. Varovanje osebnih podatkov**Sodelujoči v nagradni igri soglašajo, da organizator kot upravljavec zbirke podatkov vodi, vzdržuje in nadzoruje zbirko osebnih podatkov posameznikov v skladu s Politiko zasebnosti podjetja Beiersdorf in z veljavno zakonodajo, ki ureja varstvo osebnih podatkov (ZVOP-1 in Splošna uredba EU – GDPR).

Udeleženec nagradne igre ali njegov zakoniti zastopnik lahko pisno prekliče svoje soglasje za uporabo osebnih podatkov za namene kampanj (nagradne igre, ankete, testi izdelkov), z obvestilom, ki ga posreduje na e-poštni naslov: [Slovenia.Contact@Beiersdorf.com](mailto:Slovenia.Contact@Beiersdorf.com). Organizator in izvajalec bosta v primeru preklica soglasja iz tega odstavka zagotovila izbris osebnih podatkov najkasneje v 15 dneh od prejema preklica.

**15. Dostop do pravil nagradne igre**

Povezava do pravil nagradne igre bo objavljena na spletni strani: <https://www.nivea.si/nivea-novosti/aktualno/nagradna-igra/pravila-sodelovanja-nivea-novice-facebook>, kjer bodo vseskozi dostopna in na vpogled vsem sodelujočim.

**16. Ostale določbe**

Zapoznelih in nepopolnih prijav v nagradni igri organizator ne bo upošteval. Odločitev organizatorja in izvajalca nagradne igre o vseh vprašanjih v zvezi z nagradno igro je dokončna in velja za vse sodelujoče.

Organizator igre in pogodbeni izvajalec si pridružujeta pravico sprememb teh Pravil nagradne igre, če to zahtevajo pravni, tehnični ali komercialni ali razlogi. O vseh morebitnih spremembah teh Pravil bosta udeležence obvestila z objavo na spletni strani NIVEA. Nadaljevanje sodelovanja v nagradni igri po objavi morebitnih sprememb pravil, se šteje za sprejem in strinjanje s spremembami.

Za vse morebitne spore iz naslova nagradne igre, ki jih ni mogoče rešiti sporazumno, je pristojno sodišče v Ljubljani.

V Ljubljani, 6. 10. 2022